สวัสดีคะ พอดีมีเรื่องไม่สบายใจคะ คือ มีคราบเหลืองๆ มีกลิ่นเหม็นคราว ลักษณะคล้ายน้ำมันเปื้อนบริเวรรูทวาร ไม่ได้ไหลเยิ้มหรือเลอะเทอะอะไร เวลาฉี่แล้วพอล้างจิมิเอามือถู จะเปอะติดมือมา เป็นสีเหลืองมันๆ มีกลิ่งคราว อยากรู้ว่าอันตรายร้ายแรงอะไรไหมค่ะ แล้วเกิดจากอะไร ขอบคุนล่วงน่าด้วยนะ
สวัสดีค่ะ คราบเหลืองๆ คล้ายน้ำมันดังกล่าว อาจเป็น1. ตกขาวจากช่องคลอด ซึ่งอาจมีลักษณะเป็นน้ำใสๆ เป็นเมือกยืดได้ หรือเมือกเหนียวๆ ก็ได้ หากมีปริมาณไม่มาก คือไม่ได้ออกทุกวันจนทำให้กางเกงชั้นในเปียกชุ่ม ไม่มีกลิ่นเหม็นรุนแรง ไม่มีแสบหรือคันช่องคลอด ก็ถือว่าเป็นตกขาวที่ปกติดี2. เมือกของลำไส้ใหญ่และทวารหนัก เยื่อบุผิวของลำไส้ใหญ่จะมีการผลิตเมือก (mucus) หรือมูกใสๆ มาคลุมเยื่อบุผิว เพื่อช่วยในการเคลื่อนที่ของกากอาหารที่จะกลายเป็นอุจจาระออกมา ดังนั้นขณะกำลังนั่งถ่ายอุจจาระหรือปัสสาวะ จึงอาจมีเมือกออกมาในปริมาณเล็กน้อยได้หากเมือกที่ออกมามีปริมาณมากผิดปกติ แสดงว่ามีความผิดปกติเกิดขึ้น เช่น มีแผลปริขอบทวารหนัก มีการติดเชื้อในลำไส้ มีโรคลำไส้อักเสบเรื้อรัง มีการอุดตันในลำไส้ มะเร็งลำไส้ใหญ่ เป็นต้นหากเมือกไม่ได้ออกมามีปริมาณมาก และไม่มีอาการผิดปกติอื่นๆ เช่น แสบหรือคันช่องคลอด ปวดท้องน้อย ถ่ายอุจจาระมีเลือดปน อุจจาระมีลักษณะผิดปกติไป เป็นต้น ก็ไม่จำเป็นต้องทำอะไรค่ะ